Гео Милев
Дрезден

chitanka.info

Аз боя се от смеховете,

от злите женски смехове,

аз се боя от радостта им,

о техний златен, слънчев крясък.

Като пияни тамбурини

след мене те звучат неспирно;

но аз не смея да ги видя

в навалицата пъстра смесен…

О, светли смехове вечерни,

зад мене що звучат неспирно:

дали са радост или присмех,

зъл присмех над ненужна горест?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.